Duer

Duer () er en familie af fugle med mere end 300 forskellige arter fordelt på over 40 slægter. Arterne er udbredt i næsten alle verdensdele.

Familien regnes nu for at være den eneste i ordenen duefugle, hvortil man tidligere også henførte sandhøns. Den uddøde dronte blev også henført til sin egen familie, Raphidae, men det har vist sig, at dronten er nært beslægtet med de øvrige duer i underfamilien Raphinae.

Fællestræk 
Duer varierer i størrelse mellem en lærke og næsten op til en kalkun. Fuglene har kompakte kroppe med kort hals, og korte slanke næb, der ved basis har en blød voksagtig hud. Fjerdragten spænder fra overvejende grå til meget farvestrålende. Nogle arter er tilknyttet det åbne land, mens andre kun findes i skove. Alle arter har en veludviklet kro (udposning af spiserøret), der anvendes til at opmagasinere føden, der især er vegetabilsk.

Duernes sang kaldes kurren. De lægger normalt kun mellem 1 og 3 hvide æg i kuldet. Ungerne fodres med såkaldt duemælk, der udskilles i kroen som en osteagtig masse.

På vis med mange andre fugle, vipper duer deres hoveder. Det er ikke helt klart hvorfor, men den generelle konsensus er for at kompensere for deres ubevægelige pupiller eller anden visuel årsag.

Føde 
Duer æder fortrinsvis frø, korn, grønne skud, nødder mv, men kan også tage insekter og andre smådyr.

Danske duer 
De mest kendte duer fra Danmark er:
 Ringdue (Columba palumbus, skovdue)
 Tyrkerdue (Streptopelia decaocto)
 Huldue (Columba oenas)
 Turteldue (Streptopelia turtur, sjælden; yngler dog i det sydlige Jylland)
 Klippedue (Columba livia, stamform til tamdue og brevdue)

Uddøde arter 
En del duearter er uddøde siden 1500-tallet. I følge BirdLife International er 15 arter sikkert uddøde, mens yderligere to muligvis er uddøde. Til de uddøde arter er f.eks. dronten og vandreduen.

Brug 
Duer blev brugt som kommunikationsmiddel: brevdue. Fuglen har tidligere været meget folkekær og findes i mange byer, normalt der hvor folk færdes, og den kan få mad af turister. I de seneste år er der en stigende modvilje mod duer og de ødelæggelser især deres efterladenskaber forårsager. Flere steder er det blevet forbudt at fodre dem, og i Californien er man begyndt at give dem præventionsmiddel. Ringduen er et velsmagende eftertragtet jagtbytte.

Symbolik 
Fuglen bruges ofte som fredssymbol: en fredsdue. Med urette: duer er meget ufredelige mod artsfæller. Den bærer som fredsdue ofte en oliegren i næbbet. Duen bruges desuden som billede på Helligånden. Fuglen har været meget brugt på gravsten som en figur af uglaseret porcelæn - biscuit. Den symboliserer da sorg. Duen optræder også i fortællingen om Noa i Det Gamle Testamente.

Kuriosa 
Drengenavnet Jonas betyder "due". Det er afledet af det hebraiske ord for due, yonah.

Klassifikation 
De ca. 322 nulevende duearter er foreslået fordelt på tre underfamilier og 42 slægter.

Underfamilie Columbinae 
Nogle af de 13 slægter (med udvalgte arter) er:
 Columba (33 arter)
 Ringdue, C. palumbus
 Huldue, C. oenas
 Guineadue, C. guinea
 Klippedue, C. livia
 Orangedue, C. larvata
 Hvidstrubet due, C. vitiensis
 Geotrygon (18 arter)
 Antillervagteldue, G. mystacea
 Brunhovedet vagteldue, G. goldmani
 Chiriquívagteldue, G. chiriquensis
 Costa Rica-vagteldue, G. costaricensis
 Gråhovedet vagteldue, G. caniceps
 Glansvagteldue, G. chrysia
 Hispaniolavagteldue, G. leucometopius
 Hvidstrubet vagteldue, G. albifacies
 Jamaicavagteldue, G. versicolor
 Rødbrun vagteldue, G. montana
 Rustpandet vagteldue, G. linearis
 Panamavagteldue, G. lawrencii
 Puerto Rico-vagteldue, G. larva
 Safirvagteldue, G. saphirina
 Stor vagteldue, G. frenata
 Tuxtlavagteldue, G. carrikeri
 Veraguavagteldue, G. veraguensis
 Violet vagteldue, G. violacea
 Nesoenas (5 arter)
 Madagaskardue, N. picturata
 Patagioenas (17 arter)
 Perudue, P. oenops
 Rødnæbbet due, P. flavirostris
 Hvidkronet due, P. leucocephala
 Streptopelia (13 arter)
 Tyrkerdue, S. decaocto
 Turteldue, S. turtur
 Østlig turteldue, S. orientalis
 Skoggerdue, S. roseogrisea
 Leptotila (11 arter)
 Cariberjorddue, L. jamaicensis
 Chocójorddue, L. pallida
 Gråbrystet jorddue, L. cassini
 Gråhovedet jorddue, L. plumbeiceps
 Gråpandet jorddue, L. rufaxilla
 Grenadajorddue, L. wellsi
 Hvidpandet jorddue, L. verreauxi
 Panamajorddue, L. battyi
 Tolimajorddue, L. conoveri
 Tumbesjorddue, L. ochraceiventris
 Yungasjorddue, L. megalura
 Macropygia (11 arter)
 Andamangøgedue, M.rufipennis
 Filippinsk gøgedue, M. tenuirostris
 Gøgedue, M. unchall
 Indonesisk gøgedue, M. emiliana
 Lille gøgedue, M. ruficeps
 Marquesisk gøgedue, M. heana †
 Ny Guinea-gøgedue, M. nigrirostris
 Polynesisk gøgedue, M. arevarevauupa †
 Rosenbrystet gøgedue, M. amboinensis
 Stillehavsgøgedue, M. mackinlayi
 Sundagøgedue, M. magna
 Zenaida (7 arter)
 Galapagosdue, Z. galapagoensis
 Hvidvingedue, Z. asiatica
 Ørepletdue, Z. auriculata
 Peruhvidvingedue, Z. meloda
 Socorrodue, Z. graysoni
 Sørgedue, Z. macroura
 Zenaidadue, Z. aurita
 Ectopistes (1 art)
 Vandredue, E. migratorius (uddød)

Underfamilie Peristerinae 
Disse kaldes også amerikanske jordduer og omfatter fire slægter.
 Columbina (9 arter)
 Dværgdue, C. minuta
 Inkadue, C. inca
 Claravis (3 arter)
 Grådue, C. pretiosa
 Metriopelia (4 arter)
 Kordillerdue, M. melanoptera
 Uropelia (1 art)
 Camposdue, U. campestris

Underfamilie Raphinae 
Denne underfamilie af duer fra Den gamle verden omfatter cirka 30 slægter, hvor eksempler er:
 Alectroenas (6 arter)
 Seychellerblådue, Alectroenas pulcherrimus
 Chryptophaps (1 art)
 Sulawesidue, Cryptophaps poecilorrhoa
 Otidiphaps (1 art)
 Fasandue, Otidiphaps nobilis
 Ptilinopus (51 arter)
 Wompoofrugtdue, P. magnificus
 Sortrygget frugtdue, P. cinctus
 Ducula (39 arter)
 Kejserdue, D. aenea
 Filippinsk kejserdue, D. poliocephala
 Marquesaskejserdue, D. galeata
 Treron (29 arter)
 Papegøjedue, T. calvus
 Kanelpapegøjedue, T. fulvicollis
 Rødhalset papegøjedue, T. vernans
 Gallicolumba (17 arter)
 Dolkestikdue, G. luzonica
 Guldbrystet purpurdue, G. rufigula
 Leucosarcia (1 art)
 Wongadue, L. melanoleuca
 Turtur (5 arter)
 Stålpletdue, T. afer
 Sortnæbbet stålpletdue, T. abyssinicus
 Smaragdpletdue, T. chalcospilos
 Kaneldue, T. brehmeri
 Tamburindue, T. tympanistria
 Raphus (1 art)
 Dronte, R. cucullatus (uddød)

Se også 
 Stjernebilledet Duen
 Uddøde fugle

Noter

Kilder og eksterne henvisninger 
 Poul Hald-Mortensen (red. Hans Hvass), Danmarks Dyreverden, 2. udgave, Rosenkilde og Bagger 1978, bind 7, side 255. .
 Danske navne på alverdens FUGLE Arkiveret version fra juli 2013.